Taalgebruik: Intensiewe vormeArgieffoto Intensiewe vorme van byvoeglike naamwoorde kom dikwels ooreen met vergelykings, byvoorbeeld bloedrooi en so rooi soos bloed, of nagdonker en so donker soos die nag. Baie intensiewe vorme verskil egter van die vergelyking, byvoorbeeld stokdoof, maar so doof soos ŉ kwartel. Hier is enkele voorbeelde van intensiewe vorme: alleen – stoksielalleen arm – brandarm bang – doodbang belangrik – lewensbelangrik bemind – teerbemind besope – stombesope bly – sielsbly bont – papegaaibont deftig – kraakdeftig dik – knuppeldik dun – plankdun eerlik – doodeerlik flou – stokflou fris – perdfris geel – goudgeel gerus – houtgerus glad – seepglad goedkoop – spotgoedkoop heet (warm) – snikheet hoog – hemelhoog jonk – bloedjonk klein – piepklein koel – komkommerkoel kwaad – smoorkwaad lekker – smullekker lelik – skreeulelik mooi – popmooi nodig – broodnodig nugter – doodnugter ontsteld – sielsontsteld orent – penorent pienk – skelpienk rein – engelrein ryk – skatryk sag – fluweelsag skaam – doodskaam skraal – rietskraal sku – skilpadsku slap – papslap stil – tjoepstil suinig – vreksuinig swak – kuikenswak taai – rateltaai verbaas – stomverbaas verlief – smoorverlief vet – spekvet vinnig – blitsvinnig vrolik – dolvrolik weinig – bloedweining wit – spierwit Hierdie lys is ‘n uittreksel uit die lys wat oorspronklik in Pharos Afrikaansgids gepubliseer is. Skaf gerus dié gids aan om seker te maak dat jy die volledige lys kan sien: Uitgewer: Pharos Prys: R295-00* *Prys onderhewig aan verandering Koop die boek nou by Graffiti Boeke vir slegs R236-00